Vaani Pushpa 127 Views india , investments , Nirmala Sitharaman
nirmala sitharaman
వాషింగ్టన్‌: భారత్‌ప్రజాస్వామ్యదేశమని, పెట్టుబడిదారులను గౌరవిస్తుందని ఆర్థిక మంత్రి నిర్మలా సీతారామన్‌ వెల్లడించారు. విదేశీ ఇన్వెస్టర్లకు భారత్‌లో పెట్టుబడుల అవకాశాలు ఎన్నో ఏర్పాటుచేసామని, పెట్టుబడులపై ప్రోత్సాహకాలు, మినహాయింపులు, రాయితీలు సైతం కల్పించామని పేర్కొన్నారు. అంతర్జాతీయ ద్రవ్యనిధి సంస్థ కేంద్ర కార్యాలయంలో అంతర్జాతీయ ఇన్వెస్టర్లనుద్దేశించి ఆమె మాట్లాడుతూ విదేశీ పెట్టుబడులకు భారత్‌పూర్తి రక్షణగా నిలుస్తుందని అన్నారు. మరింతగా ఆర్థికరంగంలో సంస్కరణలు తెస్తున్నామని వెల్లడించారు. భారత్‌ శరవేగంగా అభివృద్ధిచెందుతున్న దేశంగా మారుతోందని, అత్యంత ప్రతిభావంతులు, నిపుణులు మానవవనులు మిక్కిలిగా ఉన్న దేశమని, ప్రభుత్వం సంస్కరణల పేరిట ఎంతకావాలో ఆదిశగానే ముందుకువెళుతున్నదని, వీటన్నింటికంటే ప్రజాస్వామ్యబద్ధంగా చట్టాలు అమలవుతాయని సీతారామన్‌ వెల్లడించారు. భారత్‌పెట్టుబడులకు స్వర్గధామం అని పారదర్శకంగా సమాజాభివృద్ధే లక్ష్యంగా అన్నింటినీ అమలుచేస్తామన్నారు. ఇప్పటికే అనేక సంస్కరణలు తెచ్చామని, మరింతగా ఉంటాయని కూడా ఆమె పేర్కొన్నారు. భారత్‌లోప్రజాస్వామ్యాన్ని అభిమానిస్తారని, మూలదన వనరులపై ఎంతో గౌరవం ఉన్న వాతావరణం భారత్‌లో ఉందని పేర్కొన్నారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/